নেটওয়ার্কের বাইরে

নেটওয়ার্কের বাইরে মিজানুর রহমান আরিয়ান রচিত ও পরিচালিত ২০২১ সালের বাংলাদেশী ওয়েব চলচ্চিত্র। এটি প্রযোজনা করেন রেদওয়ান রনি। এটি সদ্য বিশ্ববিদ্যালয় সমাপ্ত করা চার বন্ধুর আনন্দ–বেদনা, ভ্রমণ ও অপ্রত্যাশিত ঘটনার গল্প। এতে চার বন্ধুর চরিত্রে অভিনয় করেছেন শরিফুল রাজ, ইয়াশ রোহান, খায়রুল বাসার ও জুনায়েদ বোগদাদী। এটি আরিয়ানের প্রথম ওয়েব চলচ্চিত্র। তার এই গল্প মূলত বড় পর্দার জন্য ছিল, কিন্তু কোভিড-১৯ এর জন্য এটি প্রেক্ষাগৃহে মুক্তি দিতে পারেননি। চলচ্চিত্রটি ২০২১ সালের ১৯শে আগস্ট ওভার দ্য টপ প্ল্যাটফর্ম চরকিতে মুক্তি পায়। মুক্তির পরপরই চলচ্চিত্রটি বিপুল প্রশংসা অর্জন করে। আবিরের (শরিফুল রাজ) স্মৃতিচারণ দিয়ে চলচ্চিত্রটি শুরু হয়। মুন্না (খায়রুল বাসার), সিফাত (জুনায়েদ বোগদাদী), রাতুল (ইয়াশ রোহান) ও আবির চার ঘনিষ্ঠ বন্ধু। আবির ধনী পরিবারের সন্তান। বিশ্ববিদ্যালয়ের পড়াশোনা শেষ হওয়ার পর সে তার বাবার ব্যবসায়ের দায়িত্ব গ্রহণ করবে। ইতোমধ্যে অন্য একটি মেয়ের সাথে ডেট করতে গিয়ে সেই মেয়ের বান্ধবী সামিয়ার (নাজিফা তুষি) সাথে প্রেমের সম্পর্কে জড়িয়ে পড়ে। মুন্না গান পাগল, কিন্তু সে সুর খুঁজে পাচ্ছে না। তার বাবা তাকে তার গানের ব্যাপারে উৎসাহ দেয়। সিফাত মেধাবী ছাত্র ও বিশ্বস্ত প্রেমিক। সে কথাকে (তাসনিয়া ফারিণ) ভালোবাসে। উচ্চশিক্ষার জন্য সে দেশের বাইরে যাবে। অন্যদিকে মুন্না মধ্যবিত্ত পরিবারের সন্তান। চাকরির অন্বেষণ করছে, কিন্তু ফলাফল খারাপ থাকার কারণে প্রত্যাশিত চাকরি পাচ্ছে না। চার বন্ধু জীবনের আসল যাত্রা শুরুর পূর্বে এই বিশৃঙ্খল শহর থেকে বের হয়ে কক্সবাজারে একটি ভ্রমণ পরিকল্পনা করে। এটিই একত্রে তাদের প্রথম সফর, তারা এটি চিরকাল চালিয়ে যাওয়ার পরিকল্পনা করে। ভ্রমণকালে মুন্নার পরিচয় হয় ডাক্তার তানিয়ার (নাজিয়া হক অর্ষা) সাথে। তানিয়া তার থেকে বয়সে বড় হলেও সে তার সাথে ভাব জমায় এবং দীর্ঘদিন পর সে তার গানের জন্য সুর খুঁজে পায়। অন্যদিকে, মুন্না, রাতুল ও আবির সিফাতকে বিস্মিত করে দিতে কথাকে কক্সবাজার আসতে বলে। সিফাত কথাকে কক্সবাজার থেকে অবাক হয় এবং তারা সেখানে ভালো সময় কাটায়। কথা সেদিনই ঢাকা ফিরে আসে। এরপর তারা তাদের বান্ধবী ফাইজার (তাসনুভা তিশা) সাথে দেখা করে। ফাইজা কক্সবাজারে একটি বেসরকারি সংস্থায় চাকরি করে। সে তাদের জন্য থাকার জায়গার ব্যবস্থা করে। ফাইজার সাথে দেখা হওয়ার পর কক্সবাজারের কেন্দ্রস্থলে যখন তারা মজা, ঠাট্টা এবং উন্মাদনায় লিপ্ত ছিল, তখন তাদের সাথে একটি অপ্রত্যাশিত ঘটনা ঘটে। এই অপ্রত্যাশিত ঘটনা তাদের জীবন পরিবর্তন করে দেয়। শরিফুল রাজ - আবির ইয়াশ রোহান - রাতুল খায়রুল বাসার - মুন্না জুনায়েদ বোগদাদী - সিফাত নাজিয়া হক অর্ষা - তানিয়া নাজিফা তুষি - সামিয়া তাসনিয়া ফারিণ - কথা তাসনুভা তিশা - ফাইজা মানস বন্দ্যোপাধ্যায় - মুন্নার বাবা শামীমা নাজনীন - রাতুলের মা মাহমুদ সাজ্জাদ - রাতুলের বাবা মুনিরা ইউসুফ মেমি - মুন্নার মা সমু চৌধুরী হিন্দোল রায় আনন্দ খালেদ - বাসযাত্রী রিতু তন্ময় সোহেল নাজিমউদ্দিন তামুর সাদিয়া আয়মান জয়নাল জ্যাক জুয়েল রানা ইরশাদ উল্লাহ সৈয়দ অর্ণব খান সুমন শাকিল মাহমুদ পাভেল জামান স্বপ্নময় স্বপ্নিল দিহান লামিয়া তন্ময় মুহিত লিজা সেতু মুনতাহা অ্যামেলিয়া - শিশুশিল্পী চয়নিকা চৌধুরী - ইন্টারভিউয়ার ১ গোলাম সোহরাব দোদুল - ইন্টারভিউয়ার ২ এস এ হক অলিক - ইন্টারভিউয়ার ৩ এটি মিজানুর রহমান আরিয়ানের প্রথম ওয়েব চলচ্চিত্র। আরিয়ান মূলত বড় পর্দার জন্য এই চলচ্চিত্রের পরিকল্পনা করছিলেন। কিন্তু কোভিড-১৯-এর জন্য এই প্রকল্প আগাতে পারছিলেন না। পরবর্তীকালে চরকির ওয়েব চলচ্চিত্রের জন্য গল্প শোনাতে গেলে চরকির প্রধান নির্বাহী কর্মকর্তা ও প্রযোজক রেদওয়ান রনি তাকে এই গল্প নিয়ে কাজ করতে উৎসাহ দেন। চলচ্চিত্রটির চিত্রগ্রহণ শুরু হয় ২০২০ সালের ডিসেম্বর মাসে। এর দৃশ্য ধারণ করা হয় কক্সবাজার ও সেন্ট মার্টিন দ্বীপে। এছাড়া ঢাকা ও চট্টগ্রামে কিছু অংশের দৃশ্যধারণ করা হয়। ১৭ দিনের শুটিং শেষ হয় ২০২১ সালের জানুয়ারি মাসে। চলচ্চিত্রটির সুর ও সঙ্গীত পরিচালনা করেছেন সাজিদ সরকার ও খৈয়াম সানু সন্ধি। গীত রচনা করেছেন সোমেশ্বর অলি ও খৈয়াম সানু সন্ধি। গানে কণ্ঠ দিয়েছেন ইব্রাহিম কামরুল শাফিন, অবন্তী সিঁথি, রেহান রাসুল, ও খৈয়াম সানু সন্ধি। ২০২১ সালের ১লা আগস্ট বন্ধু দিবস প্রকাশিত হয় বন্ধুত্ব নিয়ে চলচ্চিত্রটির "চল বন্ধু চল" গানটি। নেটওয়ার্কের বাইরে চলচ্চিত্রটির ট্রেইলার প্রকাশিত হয় ২০২১ সালের ১৫ই আগস্ট। এরপর ২০২১ সালের ১৯শে আগস্ট ওভার দ্য টপ প্ল্যাটফর্ম চরকিতে মুক্তি পায়। এটি চরকিতে মুক্তিপ্রাপ্ত দ্বিতীয় ওয়েব চলচ্চিত্র। নেটওয়ার্কের বাইরে চলচ্চিত্রটি সমালোচক এবং দর্শক উভয়ের দ্বারা প্রশংসিত হয়। চলচ্চিত্রটির প্রশংসায় সুবর্ণা মুস্তাফা লিখেন, “মিজানুর রহমান আরিয়ানের গল্প বলার ধরনটা একেবারেই আলাদা। ‌‌"নেটওয়ার্কের বাইরে" তার প্রতিভার আরেকটা স্বাক্ষর”। আইসিটি-চ্যানেল আই ডিজিটাল মিডিয়া অ্যাওয়ার্ড ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার "১৯ আগস্ট মুক্তি পাচ্ছে 'নেটওয়ার্কের বাইরে'"। ইন্ডিপেন্ডেন্ট। ১৭ আগস্ট ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "প্রশংসায় ভাসছে 'নেটওয়ার্কের বাইরে'"। দৈনিক প্রথম আলো। ২০ আগস্ট ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "দর্শকের প্রিয় তালিকায় 'নেটওয়ার্কের বাইরে'"। দৈনিক ইনকিলাব। ২১ আগস্ট ২০২১। ২১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "'নেটওয়ার্কের বাইরে' তাসনুভা তিশা"। দৈনিক মানবজমিন। ১৭ আগস্ট ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "'বড় ছেলে' নির্মাতার প্রথম ওয়েব ফিল্ম, লুফে নিচ্ছে দর্শক"। চ্যানেল আই অনলাইন। ২০ আগস্ট ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "চরকিতে আরিয়ানের সিনেমা 'নেটওয়ার্কের বাইরে'"। দৈনিক ইত্তেফাক। ৩০ এপ্রিল ২০২১। ১৪ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  সমাদ্দার, অ্যাশলি সপ্তর্ষি (১৯ আগস্ট ২০২১)। "'Networker Baire' is my dream project: Mizanur Rahman Aryan"। দ্য ডেইলি স্টার (ইংরেজি ভাষায়)। ২১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "বন্ধু দিবসে এলো তাদের বন্ধুত্বের গান (ভিডিও)"। বাংলা ট্রিবিউন। ১ আগস্ট ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "১৯ আগস্ট আসছে 'নেটওয়ার্কের বাইরে'"। বার্তা২৪.কম। ১৬ আগস্ট ২০২১। ২২ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২১।  "'নেটওয়ার্কের বাইরে'র প্রশংসায় যা বললেন সুবর্ণা মুস্তাফা"। ঢাকা পোস্ট। ২১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০২১।  "'আইসিটি-চ্যানেল আই ডিজিটাল মিডিয়া অ্যাওয়ার্ড' পেলেন যারা-"। দৈনিক মানবজমিন। ১২ মার্চ ২০২২। সংগ্রহের তারিখ ১৬ মার্চ ২০২২।  "ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট অ্যাওয়ার্ডস ২০২১: চরকির বাজিমাত"। দৈনিক প্রথম আলো। ৪ সেপ্টেম্বর ২০২২। সংগ্রহের তারিখ ৬ সেপ্টেম্বর ২০২২।  চলচ্চিত্র প্রবেশদ্বার ইন্টারনেট মুভি ডেটাবেজে নেটওয়ার্কের বাইরে (ইংরেজি) বাংলা মুভি ডেটাবেজে নেটওয়ার্কের বাইরে